|  |
| --- |
| *Tekst predloga odluke utvrđen od strane Odbora direktora* |
|  |
|  |

Na osnovu čl. 515 stav 1 Zakona o privrednim društvima ("Sl. glasnik RS", br. 36/11 … i 95/18, dalje *,,Zakon”*) i čl. 10 Statuta Društva za hoteske, ugostiteljske i turističke usluge ,,Excelsior” a.d. Beograd, Kneza Miloša br. 5 („Društvo“)*,* na vanrednoj sednici Skupštine akcionara Društva, odžanoj dana \_\_\_\_\_\_\_\_.2019. godine, doneta je

ODLUKA O PRINUDNOM OTKUPU AKCIJA

Član 1

Utvrđuje se da privredno društvo ETERIA ELLINIKON KSENODOHION LAMPSA A.E, koje je osnovano i postoji u skladu sa propisima Grčke, sa registrovanim sedištem na adresi Vasileos Georgiou A 1, Great Britain Hotel, Atina 10564, Grčka i dodeljenim PIB-om 105660930 u Republici Srbiji (dalje: ,,*Otkupilac*“ ili „*LAMPSA*“), poseduje ukupno 62.104 običnih akcija Društva, što čini 97,25176% od ukupnog broja akcija i 97,25176% prava glasa u Društvu i, saglasno čl. 515 Zakona, ispunjava uslove predviđene za prinudni otkup svih akcija preostalih akcionara Društva.

Usvaja se zahtev LAMPSA kao otkupioca i donosi odluka da Lampsa, kao većinski akcionar Društva izvrši prinudni otkup preostalih 1.755 običnih akcija Društva sa oznakom ISIN: RSEXCLE67585, CFI kod: ESVUFR, koje su u vlasništvu manjinskih akcionara (dalje: *"Akcije prinudnog otkupa"*), koje predstavljaju 2,74824% od ukupnog broja akcija Društva.

Član 2

U skladu sa čl. 516 stav 1 i 2, a u vezi sa čl. 475 Zakona, utvrđuje se cena Akcija koje su predmet prinudnog otkupa, u iznosu od 10.346,56 dinara po akciji.

Cena akcija utvrđena je na način i u iznosu iz prethodnog stava ovog člana iz razloga što se tržišna vrednost akcija Društva nije mogla utvrditi kao ponderisana prosečna cena ostvarena na regulisanom tržištu, odnosno mutilateralnoj trgovačkoj platformi, budući da u periodu propisanom čl. 259 stav 1 Zakona, nije ostvaren potreban obim prometa akcija i broj dana trgovanja akcijama Društva i obzirom da je, shodno proceni vrednosti akcija koju je izvršilo preduzeće za računovodstvo, reviziju i konsalting FINREVIZIJA doo Beograd, na dan sazivanja vanredne skupštine akcionara procenjena vrednost akcija utvrđena u iznosu od 10.346,56 dinara viša od knjigovodstvene vrednosti akcija Društva koja iznosi 5.811,20 dinara.

Član 3

Ovlašćuje se Odbor direktora Društva da može:

1. doneti sve potrebne odluke, potpisati dokumenta i preduzeti sve radnje radi sprovođenja postupka prinudnog otkupa akcija u skladu sa ovom Odlukom;
2. izvršiti izmene i dopune ove Odluke u skladu sa nalozima Komisije za hartije od vrednosti i/ili Centralnog registra i u drugim slučajevima kada su izmene i dopune potrebne radi uspešnog okončanja postupka prinudnog otkupa akcija.

Član 4

Društvo će, u roku od 3 radna dana od dana registracije ove Odluke u Registru privrednih subjekata Agencije za privredne registre, istu dostaviti Centralnom registru.

LAMPSA će sredstva za isplatu cene Akcija prinudnog otkupa iz čl. 2 ove Odluke deponovati na namenski račun u roku i na način predviđen čl. 516 stav 6 Zakona.

Način i rok isplate cene i prenosa akcija po osnovu prinudnog otkupa vrši se u skladu sa pravilima poslovanja Centralnog registra, kako je propisano čl. 516 stav 8 Zakona.

Član 5

Ova Odluka stupa na snagu danom donošenja i po usvajanju će biti registrovana u Registru privrednih subjekata Agencije za privredne registre Republike Srbije i dostavljena Centralnom registru, u skladu sa odredbama čl. 516 Zakona.

 Predsednik Skupštine akcionara

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_